|  |
| --- |
| ЗАЦВЕРЖДАНА |
| Пастанова  Міністэрства адукацыі |
| Рэспублікі Беларусь |
| 18.07.2023 №196 |

Вучэбная праграма па вучэбным прадмеце

«Геаграфія»

для VІII класа ўстаноў адукацыі, якія рэалізуюць адукацыйныя праграмы агульнай сярэдняй адукацыі

з беларускай мовай навучання і выхавання

ГЛАВА 1

АГУЛЬНЫЯ ПАЛАЖЭННІ

1. Дадзеная вучэбная праграма па вучэбным прадмеце «Геаграфія» (далей – вучэбная праграма) прызначана для вывучэння гэтага вучэбнага прадмета ў VІ–IX класах устаноў адукацыі, якія рэалізуюць адукацыйныя праграмы агульнай сярэдняй адукацыі.

2. Дадзеная вучэбная праграма разлічана на 191 гадзіну:

для VI класа – на 35 гадзін (1 гадзіна ў тыдзень), з іх на абагульняючае паўтарэнне – 2 гадзіны;

для VII класа – на 35 гадзін (1 гадзіна ў тыдзень), з іх на абагульняючае паўтарэнне – 2 гадзіны;

для VIII класа – на 70 гадзін (2 гадзіны ў тыдзень), з іх на абагульняючае паўтарэнне – 4 гадзіны, 1 гадзіна рэзервовая;

для IХ класа – на 51 гадзіну (1,5 гадзіны ў тыдзень: 2 гадзіны ў тыдзень у першым паўгоддзі, 1 гадзіна ў другім паўгоддзі навучальнага года),   
1 гадзіна рэзервовая.

3. Мэта навучання геаграфіі на II ступені агульнай сярэдняй адукацыі – фарміраванне ў вучняў геаграфічнай культуры і сістэмы ведаў аб прыродных і сацыяльна-эканамічных працэсах у свеце, асобных рэгіёнах, краінах, Рэспубліцы Беларусь.

4. Задачы навучання геаграфіі:

фарміраванне ў вучняў ведаў аб геаграфічнай абалонцы Зямлі, тэрытарыяльнай арганізацыі эканамічнага жыцця грамадства, узаемадзеянні паміж чалавечым грамадствам і прыродным асяроддзем;

фарміраванне ўменняў характарызаваць фізіка-геаграфічныя асаблівасці прыроды мацерыкоў і акіянаў, вылучаць агульныя і адметныя тэрытарыяльныя асаблівасці, эканоміка-геаграфічныя паказчыкі асобных краін, асаблівасці геаграфічнага і геапалітычнага становішча тэрыторый, стратэгіі ўстойлівага развіцця чалавецтва і Рэспублікі Беларусь;

развіццё ў вучняў здольнасцей бачыць і разумець геаграфічную карціну свету, усведамляць сваю ролю і прызначэнне ў свеце; умення выбіраць мэтавыя і сэнсавыя ўстаноўкі для сваіх дзеянняў і ўчынкаў, прымаць рашэнні;

фарміраванне ўменняў працаваць з картаграфічнымі крыніцамі інфармацыі: авалоданне практычнымі прыёмамі работы з картай, асэнсаванне зместу карты, развіццё прасторавага ўяўлення; выкарыстанне інфармацыі аб геаграфічных працэсах і з’явах (графічнай, статыстычнай, даведачнай, краязнаўчай), ажыццяўленне прасторава-тэрытарыяльнай прывязкі;

развіццё ў вучняў здольнасцей да камунікатыўнай дзейнасці: умення геаграфічна аргументаваць вынікі назіранняў за працэсамі, якія адбываюцца ў прыродзе і грамадстве, падаваць іх рознымі спосабамі; умення выкарыстоўваць міжасобасныя формы ўзаемадзеяння і зносін у працэсе навучання.

5. Рэкамендуюцца наступныя метады навучання і выхавання: гутарка, тлумачэнне, самастойная праца, наглядныя метады, практычныя работы і іншыя метады. З мэтай актывізацыі пазнавальнай дзейнасці вучняў выкарыстоўваюцца метады праблемнага разгляду, эўрыстычныя, даследчыя, метад праектаў, дыскусіі і іншыя метады.

У працэсе навучання мэтазгодна спалучаць формы навучання, якія прадугледжваюць арганізацыю актыўнай вучэбна-пазнавальнай дзейнасці вучняў па засваенні зместу адукацыі: франтальныя, групавыя, парныя і індывідуальныя.

Формы і метады навучання і выхавання настаўнік выбірае самастойна на аснове мэт і задач вывучэння канкрэтнай тэмы.

6. Чаканыя вынікі вывучэння зместу вучэбнага прадмета «Геаграфія» па завяршэнні навучання і выхавання на II ступені агульнай сярэдняй адукацыі:

6.1. асобасныя:

валодае сучасным светапоглядам, сістэмай каштоўнасных арыентацый, ідэйна-маральных, культурных і этычных прынцыпаў і норм паводзін;

разумее значнасць геаграфічнай адукацыі для асобаснага развіцця і самавызначэння;

усведамляе сябе членам грамадства на глабальным, рэгіянальным і лакальным узроўнях;

мае ўяўленне аб Рэспубліцы Беларусь як суб’екце сусветнай геаграфічнай прасторы, яе месцы і ролі ў сучасным свеце;

усведамляе гуманістычную сутнасць і маральную каштоўнасць навуковых ведаў, значнасць беражлівага стаўлення да прыроды Зямлі і прыродакарыстання, неабходнасць разумна выкарыстоўваць дасягненні геаграфічнай навукі ў інавацыйным развіцці грамадства;

выказвае гатоўнасць да выбару далейшай адукацыйнай траекторыі ў адпаведнасці са сваімі магчымасцямі, здольнасцямі і інтарэсамі.

6.2. метапрадметныя:

дэманструе ўстойлівую цікавасць да вучэбных дзеянняў (рэгулятыўных, вучэбна-пазнавальных, камунікатыўных, кааператыўных);

здольны ацэньваць інфармацыю і выказваць доказныя меркаванні, размяжоўваючы факты і разважанні; прымаць рашэнні ва ўмовах празмернай колькасці ці недахопу інфармацыі; адаптуецца да розных жыццёвых сітуацый;

умее: крытычна мысліць і працаваць з інфармацыяй, вылучаць у ёй галоўнае; крытычна ацэньваць інфармацыю, атрыманую з розных крыніц, пісьменна інтэрпрэтаваць яе і выкарыстоўваць; адрозніваць істотныя прыметы працэсаў і з’яў ад неістотных; бачыць некалькі варыянтаў вырашэння праблемы, выбіраць найбольш аптымальны варыянт; інтэграваць веды з розных прадметных галін для рашэння практычных задач;

праяўляе цікавасць да новых форм вучэбнай дзейнасці (практычнай, даследчай, праектнай, іншых форм).

6.3. прадметныя:

валодае геаграфічнымі ведамі, уменнямі, навыкамі, спосабамі дзейнасці, якія неабходны пры вывучэнні іншых прадметаў;

валодае ведамі аб аб’ектах вывучэння фізічнай і сацыяльна-эканамічнай геаграфіі, а таксама ўменнямі, навыкамі і спосабамі дзейнасці;

умее характарызаваць фізіка-геаграфічныя асаблівасці прыроды мацерыкоў і акіянаў, вылучае агульныя і адметныя тэрытарыяльныя асаблівасці, эканоміка-геаграфічныя паказчыкі асобных краін, асаблівасці геаграфічнага і геапалітычнага становішча тэрыторый;

умее выбіраць мэтавыя і сэнсавыя ўстаноўкі для сваіх дзеянняў, прымаць рашэнні; здольны бачыць і разумець навакольны свет, усведамляць сваю ролю;

мае вопыт дзейнасці па ўжыванні геаграфічных ведаў і ўменняў у жыццёвых сітуацыях;

умее працаваць з картаграфічнымі крыніцамі інфармацыі, выкарыстоўваць інфармацыю аб геаграфічных працэсах і з’явах і ажыццяўляць прасторава-тэрытарыяльную прывязку;

здольны да камунікатыўнай дзейнасці: умее геаграфічна аргументаваць вынікі назіранняў за працэсамі, якія адбываюцца ў прыродзе і грамадстве, падаваць іх рознымі спосабамі.

ГЛАВА 2

ЗМЕСТ ВУЧЭБНАГА ПРАДМЕТА Ў VIII КЛАСЕ.

АСНОЎНЫЯ ПАТРАБАВАННІ ДА ВЫНІКАЎ

ВУЧЭБНАЙ ДЗЕЙНАСЦІ ВУЧНЯЎ

(2 гадзіны ў тыдзень, усяго 70 гадзін)

УВОДЗІНЫ (1 гадзіна)

Сацыяльна-эканамічная геаграфія. Аб’ект і прадмет вывучэння. Роля ў жыцці чалавека і грамадства. Рэгіёны свету ў сацыяльна-эканамічнай геаграфіі (класіфікацыя ААН).

НАСЕЛЬНІЦТВА І ЯГО ГАСПАДАРЧАЯ

ДЗЕЙНАСЦЬ (31 гадзіна)

Тэма 1. Палітычная карта свету (3 гадзіны)

Палітычная карта свету і асаблівасці яе фарміравання. Краіны і дзяржавы ў сацыяльна-эканамічнай геаграфіі. Суверэнныя дзяржавы і залежныя тэрыторыі. Тэрыторыя дзяржавы і дзяржаўная мяжа.

Дзяржавы па формах праўлення (рэспубліка, манархія), палітыка-тэрытарыяльным ладзе (унітарная, федэратыўная). Найбуйнейшыя дзяржавы свету па памерах тэрыторыі і колькасці насельніцтва.

Дынамічнасць палітычнай карты свету, якасныя і колькасныя змены на палітычнай карце. Этапы фарміравання палітычнай карты свету.

АСНОЎНЫЯ ПАТРАБАВАННІ

ДА ВЫНІКАЎ ВУЧЭБНАЙ ДЗЕЙНАСЦІ ВУЧНЯЎ

Ведаць:

на ўзроўні ўяўлення: пра сацыяльна-эканамічную геаграфію (па класіфікацыі ААН), аб’ект і прадмет вывучэння сацыяльна-эканамічнай геаграфіі; асаблівасці фарміравання палітычнай карты свету;

віды палітыка-тэрытарыяльнага ладу; формы праўлення ў дзяржавах;

асноўныя паняцці: палітычная карта, суверэнная дзяржава, рэспубліка, манархія, унітарная і федэратыўная дзяржава.

Умець:

тлумачыць ролю сацыяльна-эканамічнай геаграфіі ў жыцці чалавека і грамадства;

паказваць на палітычнай карце свету тры найбуйнейшыя па плошчы дзяржавы (Расія, Канада, Кітай), называць і паказваць іх сталіцы; тры найбуйнейшыя краіны па колькасці насельніцтва;

абазначаць на контурнай карце тры найбуйнейшыя па плошчы і колькасці насельніцтва дзяржавы свету, іх сталіцы і межы;

характарызаваць розныя тыпы дзяржаў і залежныя тэрыторыі;

прыводзіць прыклады колькасных і якасных змяненняў на палітычнай карце свету;

выкарыстоўваць разнастайныя крыніцы геаграфічнай інфармацыі для параўнання розных краін і тэрыторый.

Тэма 2. Насельніцтва свету (5 гадзін)

Колькасць насельніцтва свету і яго дынаміка. Нараджальнасць, смяротнасць, натуральны прырост (змяншэнне) і міграцыі насельніцтва.

Размяшчэнне насельніцтва. Шчыльнасць насельніцтва. Рассяленне насельніцтва і яго формы. Урбанізацыя.

Асноўныя расы і іх геаграфія. Геаграфія народаў свету. Геаграфія рэлігій свету.

Геаграфія матэрыяльнай і духоўнай культуры. Аб’екты Сусветнай спадчыны ЮНЕСКА.

Практычная работа

1\*. Рашэнне задач на вызначэнне змянення колькасці насельніцтва з улікам нараджальнасці, смяротнасці і міграцыі насельніцтва.

АСНОЎНЫЯ ПАТРАБАВАННІ

ДА ВЫНІКАЎ ВУЧЭБНАЙ ДЗЕЙНАСЦІ ВУЧНЯЎ

Ведаць:

колькасць насельніцтва свету і Рэспублікі Беларусь; дынаміку колькасці насельніцтва свету; фактары, якія вызначаюць змяненне колькасці і шчыльнасці насельніцтва; расавы склад насельніцтва і яго геаграфію; сусветныя рэлігіі і арэалы распаўсюджвання хрысціянства, ісламу і будызму;

на ўзроўні ўяўлення: пра этнічны склад насельніцтва, нацыянальныя рэлігіі, аб’екты Сусветнай спадчыны ЮНЕСКА;

асноўныя паняцці: дэмаграфія, натуральны прырост, міграцыя насельніцтва, шчыльнасць насельніцтва, урбанізацыя, агламерацыя, раса.

Умець:

характарызаваць дынаміку колькасці насельніцтва свету;

вызначаць асаблівасці размяшчэння насельніцтва;

паказваць на карце арэалы з найбольшай і найменшай шчыльнасцю насельніцтва ў свеце, арэалы распаўсюджвання асноўных сусветных рэлігій;

аналізаваць сярэднія паказчыкі натуральнага прыросту насельніцтва рэгіёнаў свету, параўноўваць іх і тлумачыць адрозненні;

аналізаваць фактары натуральнага руху насельніцтва і наступствы міграцый;

характарызаваць расавы, этнічны, канфесійны склад насельніцтва;

характарызаваць асаблівасці матэрыяльнай і духоўнай культуры;

знаходзіць і паказваць на карце аб’екты Сусветнай спадчыны ЮНЕСКА;

ажыццяўляць разлікі па вызначэнні змянення колькасці насельніцтва.

Тэма 3. Прыродныя рэсурсы і іх роля

у жыцці чалавека (2 гадзіны)

Прыродныя рэсурсы. Класіфікацыя прыродных рэсурсаў. Зямельныя рэсурсы. Водныя і кліматычныя рэсурсы.

Мінеральныя рэсурсы. Размяшчэнне радовішчаў асноўных відаў мінеральных рэсурсаў (нафты, прыроднага газу, вугалю, жалезных, алюмініевых і медных руд) і іх узаемасувязь з тэктанічнай будовай Зямлі.

АСНОЎНЫЯ ПАТРАБАВАННІ

ДА ВЫНІКАЎ ВУЧЭБНАЙ ДЗЕЙНАСЦІ ВУЧНЯЎ

Ведаць:

класіфікацыю прыродных рэсурсаў; распалажэнне радовішчаў асноўных відаў мінеральных рэсурсаў;

на ўзроўні ўяўлення: аб вычарпальных і невычарпальных, аднаўляльных і неаднаўляльных прыродных рэсурсах;

асноўныя паняцці: прыродныя рэсурсы, мінеральныя рэсурсы, зямельныя рэсурсы, водныя рэсурсы, біялагічныя рэсурсы, кліматычныя рэсурсы.

Умець:

класіфікаваць прыродныя рэсурсы свету, характарызаваць прыродныя рэсурсы рэгіёнаў;

выяўляць прычынна-выніковыя сувязі паміж распалажэннем радовішчаў асноўных відаў мінеральных рэсурсаў і тэктанічнай будовай і рэльефам Зямлі;

характарызаваць распалажэнне асноўных відаў прыродных рэсурсаў;

паказваць на карце асноўныя мінеральна-сыравінныя раёны і найбуйнейшыя радовішчы: нафтагазаносныя правінцыі – Персідскага заліва, Заходне-Сібірскую, Мексіканскую, Заходне-Афрыканскую, Паўночнага мора; басейны і радовішчы: жалезных руд – Хамерслі (Аўстралія), Каражас, Урукум (Бразілія), вугалю – Тунгускі (Расія), Апалацскі (ЗША).

Тэма 4. Агульная характарыстыка гаспадаркі (5 гадзін)

Гаспадарка і яе структура. Сферы, галіны і віды гаспадарчай дзейнасці. Формы тэрытарыяльнай арганізацыі гаспадаркі.

Фактары размяшчэння гаспадаркі: сыравінны, энергетычны, працоўны, навукова-тэхнічны, спажывецкі, транспартны, экалагічны.

Сусветны рынак, міжнародны гандаль і сусветная гаспадарка. Гаспадарчая спецыялізацыя. Тэрытарыяльны падзел працы і яе вынікі.

Паказчыкі ўзроўню сацыяльна-эканамічнага развіцця краін. Валавы ўнутраны прадукт (ВУП). Адрозненні краін па ўзроўні эканамічнага развіцця. Індэкс чалавечага развіцця (ІЧР). Групы краін па ўзроўні ІЧР.

Практычная работа

2. Пабудова дыяграм структуры ВУП паводле статыстычных даных 2–3 краін свету, іх параўнальны аналіз.

АСНОЎНЫЯ ПАТРАБАВАННІ

ДА ВЫНІКАЎ ВУЧЭБНАЙ ДЗЕЙНАСЦІ ВУЧНЯЎ

Ведаць:

асноўныя галіны і віды гаспадарчай дзейнасці; фактары размяшчэння гаспадаркі; аб тэрытарыяльным падзеле працы;

на ўзроўні ўяўлення: пра сусветную гаспадарку; формы тэрытарыяльнай арганізацыі гаспадаркі; сусветны рынак, міжнародны гандаль; групы краін па ўзроўні эканамічнага развіцця і велічыні ІЧР;

асноўныя паняцці: гаспадарка, від эканамічнай дзейнасці, галіна гаспадаркі, сфера вытворчасці, сфера паслуг, спецыялізацыя; тэрытарыяльны падзел працы, ВУП, ІЧР.

Умець:

характарызаваць галіновую структуру гаспадаркі;

адрозніваць формы тэрытарыяльнай арганізацыі гаспадаркі;

вызначаць напрамкі міжнароднага гандлю;

тлумачыць вынікі тэрытарыяльнага падзелу працы; асаблівасці галін сферы вытворчасці і сферы паслуг;

выкарыстоўваць веды аб фактарах размяшчэння вытворчасці і галінах гаспадарчай спецыялізацыі для аналізу размяшчэння вытворчасці;

будаваць і аналізаваць графікі і структурныя дыяграмы паводле статыстычных даных.

Тэма 5. Сельская гаспадарка (4 гадзіны)

Сельская гаспадарка, яе галіновая структура. Узаемасувязь сельскагаспадарчай дзейнасці з прыроднымі ўмовамі і рэсурсамі.

Раслінаводства і яго структура. Геаграфія вырошчвання асноўных збожжавых культур (рысу, кукурузы і пшаніцы).

Асноўныя тэхнічныя культуры (валакністыя, маслінавыя, цукраносныя, танізуючыя) і геаграфія іх вырошчвання. Геаграфія вырошчвання бульбы.

Жывёлагадоўля і яго структура. Геаграфія жывёлагадоўлі, свінагадоўлі, птушкагадоўлі і авечкагадоўлі.

АСНОЎНЫЯ ПАТРАБАВАННІ

ДА ВЫНІКАЎ ВУЧЭБНАЙ ДЗЕЙНАСЦІ ВУЧНЯЎ

Ведаць:

галіновую структуру сельскай гаспадаркі, раслінаводства і жывёлагадоўлі;

на ўзроўні ўяўлення: пра ўплыў прыродных умоў на развіццё сельскай гаспадаркі; геаграфію вырошчвання сельскагаспадарчых культур; геаграфію жывёлагадоўлі, свінагадоўлі, птушкагадоўлі і авечкагадоўлі;

асноўныя паняцці: раслінаводства, жывёлагадоўля.

Умець:

характарызаваць склад і асноўныя рысы размяшчэння сусветнага раслінаводства і жывёлагадоўлі;

паказваць на карце тры краіны свету, якія лідзіруюць: па валавым зборы пшаніцы, рысу, кукурузы; пагалоўі буйной рагатай жывёлы, свіней, авечак;

тлумачыць уплыў прыродных умоў на размяшчэнне сельскай гаспадаркі;

характарызаваць геаграфічныя асаблівасці раслінаводства і жывёлагадоўлі.

Тэма 6. Прамысловасць (8 гадзін)

Здабыўная прамысловасць. Спосабы здабычы карысных выкапняў. Геаграфія здабычы найважнейшых энергетычных (нафта, газ, вугаль, уран), рудных (руды чорных і каляровых (алюміній, медзь) металаў) і нярудных (калійныя солі, фасфарыты) карысных выкапняў.

Энергетыка. Вытворчасць электраэнергіі. Тыпы электрастанцый (ЦЭС, ГЭС, АЭС) і альтэрнатыўная энергетыка. Геаграфія цеплавой і атамнай электраэнергетыкі, гідраэлектраэнергетыкі.

Апрацоўчая прамысловасць. Металургія: сыравіна і тэхналагічныя асаблівасці вытворчасці чорных і каляровых металаў. Фактары размяшчэння і геаграфія вытворчасці.

Машынабудаванне: сыравіна і тэхналагічныя асаблівасці вытворчасці, фактары размяшчэння. Геаграфія аўтамабілебудавання, суднабудавання, станкабудавання, электроннай прамысловасаці.

Хімічная прамысловасць. Сыравіна і фактары размяшчэння вытворчасці. Вытворчасць мінеральных угнаенняў. Вытворчасць гумавых і пластмасавых вырабаў.

Лясная гаспадарка і лясная прамысловасць. Цэлюлозна-папяровая вытворчасць. Сыравіна і фактары размяшчэння вытворчасці.

Лёгкая і харчовая прамысловасць. Геаграфія тэкстыльнай і швейнай прамысловасці. Вытворчасць скуры і абутку. Геаграфія харчовай прамысловасці.

Практычная работа

3\*. Складанне эканоміка-геаграфічнай характарыстыкі галіны прамысловасці (на выбар) згодна з тыпавым планам.

АСНОЎНЫЯ ПАТРАБАВАННІ

ДА ВЫНІКАЎ ВУЧЭБНАЙ ДЗЕЙНАСЦІ ВУЧНЯЎ

Ведаць:

структуру прамысловасці, галін і відаў дзейнасці, якія адносяцца да здабыўной і апрацоўчай прамысловасці;

на ўзроўні ўяўлення: пра асноўныя тэхналагічныя працэсы вытворчасці, вытворчасць электраэнергіі, тыпы электрастанцый (ЦЭС, ГЭС, АЭС) і альтэрнатыўную энергетыку;

асноўныя паняцці: здабыўная прамысловасць, апрацоўчая прамысловасць, энергетыка, металургія, машынабудаванне, хімічная прамысловасць, лясная прамысловасць, лёгкая прамысловасць, харчовая прамысловасць.

Умець:

паказваць на карце краіны, якія лідзіруюць па здабычы жалезных руд, медных руд, алюмініевых руд, нафты, прыроднага газу, вугалю; вытворчасці чыгуну, сталі, алюмінію, медзі, аўтамабіляў, мінеральных угнаенняў (азотных, фосфарных, калійных);

паказваць на карце асноўныя цэнтры прамысловасці свету, найбуйнейшыя ТЭС, ГЭС, АЭС;

характарызаваць асноўныя галіны прамысловасці;

параўноўваць асаблівасці развіцця галін прамысловасці ў эканамічна развітых краінах і краінах, якія развіваюцца;

выяўляць прычынна-выніковыя сувязі ў размяшчэнні галоўных вытворчасцей металургіі і машынабудавання;

тлумачыць значэнне галін прамысловасці ў жыцці чалавека.

Тэма 7. Сфера паслуг (4 гадзіны)

Структура сферы паслуг. Асаблівасці развіцця і размяшчэння. Роля сферы паслуг у сучаснай гаспадарцы.

Транспартная сістэма. Віды транспарту (наземны, водны, паветраны). Асноўныя віды транспарту: чыгуначны, аўтамабільны, трубаправодны, марскі, рачны, авіяцыйны.

Геаграфія турызму. Геаграфія гандлю таварамі і паслугамі.

АСНОЎНЫЯ ПАТРАБАВАННІ

ДА ВЫНІКАЎ ВУЧЭБНАЙ ДЗЕЙНАСЦІ ВУЧНЯЎ

Ведаць:

структуру сферы паслуг; асаблівасці геаграфіі транспарту; геаграфію турызму, гандлю таварамі і паслугамі;

на ўзроўні ўяўлення: аб ролі чыгуначнага, аўтамабільнага, марскога, рачнога, авіяцыйнага і трубаправоднага транспарту ў развіцці гаспадаркі;

асноўныя паняцці: транспарт, турызм.

Умець:

характарызаваць асаблівасці развіцця і ролю сферы паслуг у сучаснай гаспадарцы; турысцкага патэнцыялу і яго выкарыстання;

характарызаваць развіццё сферы паслуг у краінах з розным узроўнем эканомікі;

характарызаваць асноўныя віды транспарту;

тлумачыць асаблівасці развіцця розных відаў транспарту;

паказваць на карце краіны, якія маюць самыя працяглыя чыгункі і найбольшую гушчыню чыгуначнай сеткі;

паказваць на карце краіны, якія лідзіруюсь у развіцці міжнароднага турызму.

Практычная работа

4. Складанне картасхемы распалажэння цэнтраў міжнароднага турызму і вызначэнне фактараў іх распалажэння.

РЭГІЯНАЛЬНЫ АГЛЯД СВЕТУ (33 гадзіны)

Тэма 8. Еўропа (9 гадзін)

Сацыяльна-эканамічныя рэгіёны Еўропы. Краіны Паўночнай Еўропы. Велікабрытанія. Эканоміка-геаграфічнае становішча, прыродныя ўмовы і рэсурсы. Насельніцтва, дэмаграфічныя асаблівасці, урбанізацыя. Геаграфія машынабудавання і хімічнай прамысловасці. Сфера паслуг. Транспарт. Марскія парты. Еўратунэль. Сельская гаспадарка. Развіццё турызму.

Фінляндыя, Швецыя, Данія, Ісландыя, Нарвегія. Эканоміка-геаграфічнае становішча, прыродныя ўмовы і рэсурсы. Насельніцтва, дэмаграфічныя асаблівасці, урбанізацыя. Уплыў прыродна-сыравіннай базы на структуру гаспадаркі. Прыродна-рэсурсны патэнцыял мораў. Нафтаздабыча. Рыбалоўства. Развіццё турызму.

Літва, Латвія, Эстонія. Эканоміка-геаграфічнае становішча, прыродныя ўмовы і рэсурсы. Роля Балтыйскага мора ў гаспадарчай дзейнасці насельніцтва. Насельніцтва, дэмаграфічныя асаблівасці, урбанізацыя. Геаграфія апрацоўчай прамысловасці і гаспадарчая спецыялізацыя краін.

Краіны Заходняй Еўропы. Германія. Эканоміка-геаграфічнае становішча, прыродныя ўмовы і рэсурсы. Насельніцтва, дэмаграфічныя асаблівасці, урбанізацыя. Геаграфія сферы паслуг, прамысловасці і іх месца ў эканоміцы краіны. Сельская гаспадарка Германіі. Турызм.

Францыя. Эканоміка-геаграфічнае становішча, прыродныя ўмовы   
і рэсурсы. Насельніцтва, дэмаграфічныя асаблівасці, урбанізацыя. Геаграфія машынабудавання і хімічнай прамысловасці. Сельская гаспадарка Францыі. Геаграфія і структура сферы паслуг Францыі. Транспарт. Марскія парты. Развіццё турызму.

Краіны Паўднёвай Еўропы. Італія.Эканоміка-геаграфічнае становішча, прыродныя ўмовы і рэсурсы. Насельніцтва, дэмаграфічныя асаблівасці, урбанізацыя. Міграцыі насельніцтва. Спецыялізацыя гаспадаркі краіны. Геаграфія машынабудавання і хімічнай прамысловасці. Сельская гаспадарка. Праблема развіцця Поўначы і Поўдня Італіі. Развіццё турызму.

Краіны Усходняй Еўропы. Польшча. Эканоміка-геаграфічнае становішча, прыродныя ўмовы і рэсурсы. Насельніцтва, дэмаграфічныя асаблівасці, урбанізацыя. Здабыча вугалю, электраэнергетыка. Геаграфія каляровай і чорнай металургіі, хімічнай прамысловасці (мінеральных угнаенняў і фармацэўтычных тавараў), машынабудавання, лёгкай прамысловасці. Турызм.

Украіна. Эканоміка-геаграфічнае становішча, прыродныя ўмовы і рэсурсы. Насельніцтва, дэмаграфічныя асаблівасці, урбанізацыя. Геаграфія здабычы вугалю і электраэнергетыкі, металургіі, машынабудавання, хімічнай прамысловасці, вытворчасці харчовых прадуктаў. Спецыялізацыя раслінаводства і жывёлагадоўлі. Транспарт. Марскія парты. Турызм.

Практычная работа

5\*. Складанне характарыстыкі эканоміка-геаграфічнага становішча Вялікабрытаніі згодна з тыпавым планам.

АСНОЎНЫЯ ПАТРАБАВАННІ

ДА ВЫНІКАЎ ВУЧЭБНАЙ ДЗЕЙНАСЦІ ВУЧНЯЎ

Ведаць:

колькасць насельніцтва краін – суседзяў Рэспублікі Беларусь; рэгіёны Еўропы; асаблівасці развіцця гаспадаркі рэгіёнаў Еўропы;

на ўзроўні ўяўлення: склад рэгіёнаў Еўропы, аб праблемах сацыяльна-эканамічнага развіцця Поўначы і Поўдня Італіі;

асноўныя паняцці: эканоміка-геаграфічнае становішча, кабатажныя перавозкі.

Умець:

паказваць на карце дзяржавы і іх сталіцы, эканамічныя цэнтры: Вялікабрытанію (Лондан), Нарвегію (Осла), Швецыю (Стакгольм), Данію (Капенгаген), Фінляндыю (Хельсінкі), Літву (Вільнюс), Латвію (Рыгу), Эстонію (Талін) , Германію (Берлін), Францыю (Парыж), Партугалію (Лісабон), Іспанію (Мадрыд), Італію (Рым), Грэцыю (Афіны), Польшчу (Варшаву), Украіну (Кіеў);

паказваць на карце «прамысловы трохвугольнік» Італіі (Турын – Генуя – Мілан); раёны нафта- і газаздабычы – Паўночнае мора; найбуйнейшыя вугальныя басейны;

характарызаваць дэмаграфічныя працэсы, рассяленне і гаспадарку краін рэгіёна;

тлумачыць асаблівасці эканоміка-геаграфічнага становішча краін;

параўноўваць структуру ВУП краін рэгіёна;

працаваць з рознымі крыніцамі інфармацыі і складаць характарыстыку галіновай структуры гаспадаркі краін.

Тэма 9. Расійская Федэрацыя (5 гадзін)

Расія на палітычнай карце свету. Эканоміка-геаграфічнае становішча. Адміністрацыйна-тэрытарыяльнае дзяленне. Геаграфічныя перадумовы для развіцця міждзяржаўных адносін паміж Рэспублікай Беларусь і Расійскай Федэрацыяй.

Насельніцтва. Дэмаграфічныя асаблівасці. Дынаміка колькасці і натуральнага прыросту насельніцтва. Полаўзроставая структура насельніцтва. Нацыянальны і рэлігійны склад насельніцтва. Размяшчэнне насельніцтва.

Геаграфія прамысловасці. Прыродна-рэсурсны патэнцыял. Геаграфія вядучых галін здабыўной і апрацоўчай прамысловасці. Геаграфія вытворчасці электраэнергіі.

Геаграфія сельскай гаспадаркі: асаблівасці развіцця і размяшчэння. Занальная спецыялізацыя.

Сфера паслуг. Транспарт. Асаблівасці развіцця і размяшчэння асноўных відаў транспарту.

АСНОЎНЫЯ ПАТРАБАВАННІ

ДА ВЫНІКАЎ ВУЧЭБНАЙ ДЗЕЙНАСЦІ ВУЧНЯЎ

Ведаць:

дэмаграфічныя асаблівасці Расіі;

на ўзроўні ўяўлення: пра асаблівасці дэмаграфічных працэсаў, размяшчэнне і спецыялізацыю гаспадаркі Расіі;

асноўныя паняцці: замяшчальная міграцыя, занальная спецыялізацыя сельскай гаспадаркі.

Умець:

паказваць на карце раёны нафта- і газаздабычы: нафтагазаносныя правінцыі – Заходне-Сібірскую, Волга-Уральскую, Цімана-Пячорскую; вугальныя басейны – Канска-Ачынскі буравугальны, Пячорскі (Пячбас); металургічныя базы – Уральскую, Цэнтральную, Сібірскую; цэнтр каляровай металургіі – Нарыльск; машынабудаўнічыя цэнтры: аўтамабілебудавання – Ніжні Ноўгарад, Тальяці, Набярэжныя Чаўны, авіяцыйнай прамысловасці – Казань; цэнтры хімічнай і лясной прамысловасці – Салікамск, Беразнікі, Омск, Архангельск, Брацк; транспарт – транссібірскую чыгуначную магістраль; парты – Наварасійск, Калінінград, Мурманск;

характарызаваць дэмаграфічныя працэсы;

характарызаваць эканоміка-геаграфічнае становішча, уплыў прыродных умоў і рэсурсаў на развіццё гаспадаркі, прычыны ўнутраных сацыяльна-эканамічных адрозненняў, напрамкі развіцця гаспадаркі Расіі;

параўноўваць прыродна-рэсурсны патэнцыял і структуру гаспадаркі еўрапейскай і азіяцкай частак Расіі;

працаваць з рознымі крыніцамі геаграфічнай інфармацыі для параўнання еўрапейскай і азіяцкай частак Расіі.

Тэма 10. Азія (5 гадзін)

Сацыяльна-эканамічныя рэгіёны Азіі. Краіны Усходняй Азіі. Японія. Эканоміка-геаграфічнае становішча, прыродныя ўмовы і рэсурсы. Дэмаграфічныя асаблівасці. Рассяленне і ўрбанізацыя. Спецыялізацыя гаспадаркі. Геаграфія сферы паслуг і прамысловай вытворчасці. Геаграфія сельскай гаспадаркі. Развіццё аквакультуры (марыкультура). Ціхаакіянскі прамысловы пояс.

Кітай. Эканоміка-геаграфічнае становішча, прыродныя ўмовы і рэсурсы. Дэмаграфічныя асаблівасці. Прамысловасць і сельская гаспадарка. Нераўнамернасць тэрытарыяльнага развіцця. Свабодныя эканамічныя зоны.

Краіны Паўднёвай Азіі. Індыя. Эканоміка-геаграфічнае становішча, прыродныя ўмовы і рэсурсы. Дэмаграфічныя асаблівасці. Шматнацыянальны склад насельніцтва. Рэлігійны склад. Урбанізацыя і сацыяльныя праблемы агламерацый. Асаблівасці развіцця і размяшчэння прамысловасці. Геаграфія сельскай гаспадаркі.

Краіны Цэнтральнай Азіі: Казахстан, Узбекістан, Таджыкістан, Туркменістан, Кыргызстан. Эканоміка-геаграфічнае становішча, прыродныя ўмовы і рэсурсы. Дэмаграфічныя асаблівасці. Спецыялізацыя гаспадаркі.

Краіны Заходняй Азіі. Грузія, Арменія, Азербайджан. Эканоміка-геаграфічнае становішча, прыродныя ўмовы і рэсурсы. Дэмаграфічныя асаблівасці. Спецыялізацыя гаспадаркі краін рэгіёна.

АСНОЎНЫЯ ПАТРАБАВАННІ

ДА ВЫНІКАЎ ВУЧЭБНАЙ ДЗЕЙНАСЦІ ВУЧНЯЎ

Ведаць:

рэгіёны Азіі; дэмаграфічныя асаблівасці краін Азіі; размяшчэнне і спецыялізацыю гаспадаркі краін Азіяцкага рэгіёна;

на ўзроўні ўяўлення: склад рэгіёнаў Азіяцкага рэгіёна; пра асаблівасці дэмаграфічных працэсаў;

асноўныя паняцці: аквакультура, дэмаграфічная палітыка, свабодная эканамічная зона.

Умець:

паказваць на карце дзяржавы і іх сталіцы, найбуйнейшыя эканамічныя цэнтры – Японію (Токіа), Кітай (Пекін), Індыю (Дэлі, Мумбаі), Казахстан (Астану), Узбекістан (Ташкент), Туркменістан (Ашхабад), Таджыкістан (Душанбэ), Кыргызстан (Бішкек), Грузію (Тбілісі), Арменію (Ерэван), Азербайджан (Баку);

характарызаваць асаблівасці насельніцтва і гаспадаркі краін Азіі;

тлумачыць дэмаграфічныя асаблівасці краін рэгіёна;

характарызаваць сацыяльна-эканамічныя асаблівасці краін рэгіёна.

Тэма 11. Паўночная і Цэнтральная Амерыка (5 гадзін)

Сацыяльна-эканамічныя рэгіёны Амерыкі. Паўночная і Цэнтральная Амерыка. Палітычная карта. Дэмаграфічныя асаблівасці і рассяленне насельніцтва. Міграцыі. Расава-этнічны і рэлігійны склад насельніцтва.

Краіны Паўночнай Амерыкі. ЗША. Эканоміка-геаграфічнае становішча, прыродныя ўмовы і рэсурсы. Геаграфія насельніцтва. Геаграфія сферы паслуг. Асаблівасці і структура прамысловасці краіны. Геаграфія і спецыялізацыя сельскай гаспадаркі краіны. Транспарт. Знешнія эканамічныя сувязі ЗША.

Канада. Эканоміка-геаграфічнае становішча, прыродныя ўмовы і рэсурсы. Насельніцтва. Геаграфія здабыўной прамысловасці, металургіі і машынабудавання. Апрацоўка драўніны, цэлюлозна-папяровая прамысловасць, хімічная прамысловасць. Спецыялізацыя сельскай гаспадаркі. Геаграфія транспарту краіны.

Краіны Цэнтральнай Амерыкі. Мексіка. Эканоміка-геаграфічнае становішча, прыродныя ўмовы і рэсурсы. Геаграфія насельніцтва. Здабыўная прамысловасць і геаграфія апрацоўчай прамысловасці. Спецыялізацыя сельскай гаспадаркі краіны.

Практычная работа

6. Складанне параўнальнай эканоміка-геаграфічнай характарыстыкі ЗША і Канады згодна з тыпавым планам.

АСНОЎНЫЯ ПАТРАБАВАННІ

ДА ВЫНІКАЎ ВУЧЭБНАЙ ДЗЕЙНАСЦІ ВУЧНЯЎ

Ведаць:

асаблівасці геаграфіі насельніцтва краін Паўночнай і Цэнтральнай Амерыкі; спецыялізацыю гаспадаркі ЗША, Канады, Мексікі;

на ўзроўні ўяўлення: аб расава-этнічным і рэлігійным складзе насельніцтва;

асноўны тэрмін: мегалаполіс.

Умець:

паказваць на карце дзяржавы і іх сталіцы, найбуйнейшыя эканамічныя цэнтры – ЗША (Вашынгтон, Нью-Ёрк, Лос-Анджэлес, Сан-Францыска), Канаду (Атава, Таронта, Манрэаль), Мексіку (Мехіка);

апісваць асаблівасці эканомікі краін;

характарызаваць асаблівасці насельніцтва і яго гаспадарчай дзейнасці ў ЗША, Канадзе, Мексіцы;

тлумачыць уплыў фактараў размяшчэння вытворчасці на развіццё краін рэгіёна;

складаць параўнальную эканоміка-геаграфічную характарыстыку краін;

працаваць з рознымі крыніцамі геаграфічнай інфармацыі і выкарыстоўваць план для параўнання і эканоміка-геаграфічнай характарыстыкі ЗША і Канады.

Тэма 12. Паўднёвая Амерыка (4 гадзіны)

Палітычная карта Паўднёвай Амерыкі. Насельніцтва. Расы і расавыя групы. Этнічны і рэлігійны склад. Размяшчэнне насельніцтва. Гарады і агламерацыі. Праблема несапраўднай урбанізацыі.

Агульная характарыстыка гаспадаркі краін Паўднёвай Амерыкі. Геаграфія прамысловасці. Геаграфія прамысловасці. Геаграфія сельскай гаспадаркі. Транспарт. Экалагічныя праблемы гаспадарчага асваення рэгіёна.

Бразілія. Эканоміка-геаграфічнае становішча, прыродныя ўмовы і рэсурсы. Геаграфія прамысловасці. Роля здабыўной прамысловасці ў эканоміцы. Геаграфія сельскай гаспадаркі. Сфера паслуг. Знешнія эканамічныя сувязі.

Практычная работа

7\*. Складанне характарыстыкі прыродных рэсурсаў Бразіліі як фактару яе эканамічнага развіцця.

АСНОЎНЫЯ ПАТРАБАВАННІ

ДА ВЫНІКАЎ ВУЧЭБНАЙ ДЗЕЙНАСЦІ ВУЧНЯЎ

Ведаць:

на ўзроўні ўяўлення: структуру валавога ўнутранага прадукту краін Паўднёвай Амерыкі;

дэмаграфічныя асаблівасці Паўднёвай Амерыкі; спецыялізацыю гаспадаркі Бразіліі;

асноўны тэрмін: несапраўдная ўрбанізацыя.

Умець:

паказваць на карце дзяржавы і іх сталіцы, найбуйнейшыя эканамічныя цэнтры – Бразілію (Бразілію), Буэнас-Айрэс, Сан-Паўлу, Рыа-дэ-Жанейра, Сант’яга, Багату, Ліму;

апісваць гаспадарчую дзейнасць краін;

характарызаваць асаблівасці насельніцтва і гаспадаркі Бразіліі;

складаць эканоміка-геаграфічную характарыстыку краіны;

працаваць з рознымі крыніцамі геаграфічнай інфармацыі для складання характарыстыкі прыродных рэсурсаў Бразіліі.

Тэма 13. Афрыка (3 гадзіны)

Палітычная карта Афрыкі. Геапалітычныя праблемы. Дэмаграфічныя асаблівасці. Этнічны і рэлігійны склад насельніцтва.

Агульная характарыстыка гаспадаркі Афрыкі. Геаграфія сферы паслуг і прамысловасці. Асаблівасці развіцця і геаграфіі сельскай гаспадаркі.

Эканоміка-геаграфічная характарыстыка краін рэгіёна: Паўднёва-Афрыканская Рэспубліка, Егіпет.

АСНОЎНЫЯ ПАТРАБАВАННІ

ДА ВЫНІКАЎ ВУЧЭБНАЙ ДЗЕЙНАСЦІ ВУЧНЯЎ

Ведаць:

асаблівасці сацыяльна-эканамічнага развіцця краін Афрыкі; галіны спецыялізацыі прамысловасці і сельскай гаспадаркі Афрыкі;

на ўзроўні ўяўлення: аб дэмаграфічным развіцці, этнічным і рэлігійным складзе насельніцтва;

асноўнае паняцце: монакультурная спецыялізацыя.

Умець:

паказваць на карце дзяржавы і іх сталіцы, найбуйнейшыя эканамічныя цэнтры – Егіпет (Каір), Паўднёва-Афрыканскую Рэспубліку (Прэторыю), Александрыю, Кейптаўн, Іаганэсбург, Нігерыю, Алжыр;

апісваць асаблівасці палітычнай карты, насельніцтва і яго гаспадарчай дзейнасці;

тлумачыць дэмаграфічныя тэндэнцыі; асаблівасці нераўнамернага размяшчэння і структуры насельніцтва, гаспадаркі краін;

характарызаваць асаблівасці насельніцтва і гаспадаркі Егіпта, ПАР.

Тэма 14. Аўстралія і Акіянія (2 гадзіны)

Аўстралійскі Саюз. Эканоміка-геаграфічнае становішча, прыродныя ўмовы і рэсурсы. Геаграфія насельніцтва і дэмаграфічныя асаблівасці. Расавы, этнічны і рэлігійны склад насельніцтва. Прамысловасць. Сельская гаспадарка.

Акіянія. Палітычная карта. Гаспадарчая дзейнасць насельніцтва. Новая Зеландыя.

АСНОЎНЫЯ ПАТРАБАВАННІ

ДА ВЫНІКАЎ ВУЧЭБНАЙ ДЗЕЙНАСЦІ ВУЧНЯЎ

Ведаць:

на ўзроўні ўяўлення: пра найбуйнейшыя гарады; расавы, этнічны і рэлігійны склад насельніцтва;

народы, якія засяляюць мацярык і групы астравоў Акіяніі; пра гаспадарчую дзейнасць насельніцтва.

Умець:

паказваць на карце найбуйнейшыя эканамічныя цэнтры – Аўстралійскі Саюз (Канберу), Новую Зеландыю (Велінгтон), Сіднэй, Мельбурн;

апісваць асаблівасці гаспадарчай дзейнасці;

характарызаваць асаблівасці насельніцтва, сацыяльна-эканамічнага развіцця Аўстралійскага Саюза і краін Акіяніі.